ANC-jeugliga-lid kap restaurant-eienaarVelvet Lounge, Durban Foto: Zomato ŉ Lid van die ANC-jeugliga wat glo versuim om ŉ restaurantrekening van R83 000 te betaal, beskuldig die eienaars daarvan dat hulle gewildheid najaag deur sy naam te skend, berig die Sunday Independent. Themba Dlomo sê hy was vriende met Chris Munsamy, die eienaar van die Velvet Lounge in Durban wat intussen ŉ saak teen hom oopgemaak het. “Ek verstaan hulle is desperaat om gewild te word, maar dit moenie ten koste van my wees nie,” het Dlomo gesê. Munsamy het Dlomo se bewerings verwerp. “Ek probeer nie gewildheid bekom nie, ek wil net hê die rekening moet betaal word,” het hy gesê. Die Sunday Independent het verlede week berig dat die restaurant twee partytjies vir Dlomo en sy vennoot, Bongumusa Gumude in April gehou het. ŉ Skenker sou glo die rekening betaal. Klik hier om meer te lees. Dlomo het aan die koerant gesê hy was verbaas toe hy later die teksboodskap van Munsamy oor die rekening gekry het. Hy het dit na die skenker aangestuur. -SAPA Lees ook: ANC-jeugliga betaal glo nie R83 000-restaurantrekening nie